આજે યોજાનારી ટ્રમ્પ અને પુતિન વચ્ચેની બેઠક બાદ બંને નેતાઓ સંયુકત નિવેદન પણ જારી કરશે. એવું માનવામાં આવી રહ્યું છે કે આ બેઠક દરમિયાન અમેરિકા સૌથી વધુ જોર ભારત, રશિયા અને ચીન વચ્ચે થઇ રહેલ શકિતશાળી ગઠબંધનને નબળું પાડવા પર રહેશે. અમેરિકા સત્તાનું સંતુલન પોતાની તરફેણમાં કરવાની કોશિશ કરશે. તાજેતરમાં રાષ્ટ્રપ્રમુખ ડોનાલ્ડ ટ્રમ્પ સાથે યોજાયેલી બેઠકમાં નાટો વિભાજિત નજરે પડી રહ્યું છે. નાટોની આર્થિક રીતે સૌથી શકિતશાળી દેશ જર્મની પર પુતિનનો સૌથી વધુ પ્રભાવ છે. યુરોપિયન યુનિયનમાં મોજુદ અમેરિકાના જૂનાં સહયોગી રાષ્ટ્રો પર પણ પુતિનનો પ્રભાવ વધી રહ્યો છે.